Ulykken skete ved 16-tiden onsdag eftermiddag da han kom kørende ad Dyrhedenvej. Her overså han sin ubetingede vigepligt, og kolliderede med en bilist der kom kørende ad Grønhedevej. Kollisionen var så voldsom, at dørene ikke umiddelbart kunne åbnes. Derfor måtte redningsmandskabet bruge værktøj til at få den 21-årige og hans passager ud af bilen. Den 21-årige, lokale mand var ved bevidsthed, men blev efterfølgende kørt til Traumeafdelingen på Aalborg Sygehus. Passageren og føreren af den anden bil slap uskadte fra sammenstødet. Vagtchef ved Nordjyllands Politi, Frank Liltorp oplyser til TV2/Nord, at der vil blive taget en blodprøve af chaufføren.
En 21-årig bilist overså sin vigepligt, og er nu kørt til Aalborg Sygehus' traumeafdeling